text: খ্যুং-ত্শাং-পা-য়ে-শেস-ব্লা-মা () (১১১৫-১১৭৬) রাস-ছুং-স্ন্যান-ব্র্গ্যুদ নামক তিব্বতী বৌদ্ধ গুপ্তশিক্ষার অন্যতম প্রচারক ছিলেন।
  
  সংক্ষিপ্ত জীবনী
  খ্যুং-ত্শাং-পা-য়ে-শেস-ব্লা-মা ১১১৫ খ্রিষ্টাব্দে তিব্বতের স্তোদ-লুং () উপত্যকায় জন্মগ্রহণ করেন। তিনি দেশের তৎকালীন বিখ্যাত তিব্বতী পন্ডিতদের নিকট মধ্যমক, গুহ্যসমাহতন্ত্র প্রভৃতি সম্বন্ধে শিক্ষালাভ করেন। তিনি মা-গ্চিগ-ঝা-মা () নামক বিখ্যাত বৌদ্ধ সাধিকার নিকট মার্গফল সম্বন্ধে এবং 'ব্রি-স্গোম-গ্লিং-খা-বা () নামক মি-লা-রাস-পার শিষ্যের নিকট গ্তুম-মো তত্ত্ব সম্বন্ধে অধ্যয়ন করেন। এরপর তিনি দ্বুস অঞ্চলে রাস-ছুং-পা-র্দো-র্জে-গ্রাগ্স-পা () নামক বিখ্যাত পন্ডিতের নিকট স্ন্যান-ব্র্গ্যুদ () নামক গুপ্তশিক্ষা সবন্ধে অধ্যয়ন করেন। এই তত্ত্ব পরবর্তীকালে রাস-ছুং-স্ন্যান-ব্র্গ্যুদ () নামে পরিচিত হয়। তিনি এই শিক্ষা তার প্রধান শিষ্যা মা-গ্চিগ-ওং-জোকে () দান করেন।
  
  তথ্যসূত্র
  
  আরো পড়ুন
  Roerich, George, trans. 1996. The Blue Annals. 2nd ed. Delhi: Motilal Banarsidas, pp. 441–443.
  
  বিষয়শ্রেণী:দ্রুকপা কাগ্যু
  বিষয়শ্রেণী:১১১৫-এ জন্ম
  বিষয়শ্রেণী:১১৭৬-এ মৃত্যু
title: খ্যুং-ত্শাং-পা-য়ে-শেস-ব্লা-মা